ಸರಕಾರಿ ನೌಕರರ ನಿವೃತ್ತಿ ಸೇವೆ ಅಥವಾ ವಯಸ್ಸು ಪರಿಗಣನೆ ಸ್ಪಷ್ಟಿಕರಣ ಬಳ್ಳಾರಿ,ಜ.28ಹಿ.ಸ : ರಾಜ್ಯ ಸರಕಾರಿ ನೌಕರರ ನಿವೃತ್ತಿ ವಯಸ್ಸಿಗೆ ಸಂಬoಧಿಸಿದoತೆ 33 ವರ್ಷಗಳ ಸೇವೆ ಅಥವಾ 60 ವರ್ಷ ವಯಸ್ಸು ಯಾವುದು ಮೊದಲೋ ಅದನ್ನು ಪರಿಗಣಿಸಿ ಸೇವಾ ನಿವೃತ್ತಿಗೊಳಿಸುವ ಬಗ್ಗೆ ನೌಕರರಲ್ಲಿ ಉಹಾಪೋಹಗಳು ಹಬ್ಬಿ ನೌಕರರು ಗೊಂದಲಕ್ಕಿಡಾಗಿರುವುನ್ನು ಸಂಘ ಗಮನಿಸಿದೆ ಎಂದು ಕರ್ನಾಟಕ ರಾಜ್ಯ ಸರಕಾರಿ ನೌಕರರ ಸಂಘದ ಜಿಲ್ಲಾಧ್ಯಕ್ಷ ಎಂ.ಶಿವಾಜಿರಾವ್ ಮತ್ತು ಪ್ರಧಾನ ಕಾರ್ಯದರ್ಶಿ ಜಿ.ಕೆ.ರಾಮಕೃಷ್ಣ ಅವರು ತಿಳಿಸಿದ್ದಾರೆ.ಇಂತಹ ಯಾವುದೇ ಪ್ರಸ್ತಾವನೆಗಳು ಸರಕಾರ ಅಥವಾ ಸಂಘದ ಮುಂದೆ ಇರುವುದಿಲ್ಲ.ಕರ್ನಾಟಕ ರಾಜ್ಯ ಸರಕಾರಿ ನೌಕರರ ಸಂಘವು ರಾಜ್ಯ ಸರಕಾರಿ ನೌಕರರ ಹಕ್ಕುಭಾದ್ಯತೆಗಳ ರಕ್ಷಣೆಯಲ್ಲಿ ಬದ್ಧತೆಯನ್ನು ಹೊಂದಿದ್ದು, ನೌಕರರ ನಿವೃತ್ತಿ ವಯಸ್ಸಿನ ಬಗ್ಗೆ ಉಂಟಾಗಿರುವ ಊಹಾಪೋಹಗಳಿಗೆ ನೌಕರರು ಕಿವಿಗೊಡಬಾರದು ಎಂದು ಸಂಘ ಮನವಿ ಮಾಡಿದೆ.